

**PROFFIL Y RÔL**

|  |  |
| --- | --- |
|  |  |
| **Teitl y Rôl:** | Uwch-ddadansoddwr Darparu Gwasanaethau TGCh |
| **Gradd:** | PO1/2 |
| **Yn atebol i:** | Rheolwr Gwasanaethau Busnes neu Wasanaethau Cwsmeriaid TGCh |
| **Yn gyfrifol am:** | Dadansoddwr Darparu Gwasanaethau TGCh |
| **Cydgysylltu â:** | Swyddogion yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaid Cydweithredol |
| **Lefel Fetio Ofynnol:** | MV/SC – Fetio Rheoli a Chliriad Diogelwch |
| **Dyddiad Cyhoeddi:** | Ionawr 2023 |

|  |  |
| --- | --- |
| **Diben y Rôl** | Bydd yr Uwch-ddadansoddwr Darparu Gwasanaethau TGCh yn gyfrifol am gefnogi nifer mawr o ddefnyddwyr. Bydd eich rôl yn cynnwys darparu gwasanaethau a gweithrediadau ar bob lefel o lwyfannau seilwaith menter ar raddfa fawr, gan sicrhau parhad busnes ar gyfer gwasanaethau brys critigol 24/7. Byddwch hefyd yn rheoli busnes a gwasanaethau TG drwy fethodolegau a fframweithiau safonol.  Fel gweithiwr proffesiynol ym maes Rheoli Busnes a Gwasanaethau TG, byddwch yn gyfrifol am oruchwylio a chefnogi meysydd amrywiol megis Rheoli Gwasanaethau TG, Desg Gymorth TGCh, Cysylltiadau Cwsmeriaid TGCh, Rheolaeth Ariannol TGCh, Caffael TGCh, neu Gysylltiadau Cyflenwyr TGCh. Bydd eich rôl yn cynnwys cynnal gwasanaeth seilwaith technegol cadarn, effeithlon, effeithiol a diogel sy'n cyd-fynd â gweledigaeth y sefydliad ac yn cefnogi'r gwaith o gyflawni blaenoriaethau strategol ac agenda ddigidol o fewn cynlluniau, safonau a lefelau gwasanaeth y cytunwyd arnynt.  Byddwch yn atebol yn uniongyrchol i'r Uwch-reolwr Gwasanaethau Cwsmeriaid TGCh neu'r Rheolwr Gwasanaethau Busnes TGCh ac yn rhoi cymorth i ddadansoddwyr eraill. Yn ogystal, bydd gofyn i chi roi cyngor arbenigol i'r Rheolwr Darparu Gwasanaethau TGCh ac aelodau eraill o'r Tîm Uwch-reolwyr megis y Rheolwr Cyflenwi Technegol TGCh, y Rheolwr Rhaglenni Technegol TGCh a'r Rheolwr Safonau Technegol TGCh. Byddwch hefyd yn gyfrifol am ddarparu adnoddau i gefnogi busnes a gwaith cyflawni prosiectau, cwsmeriaid mewnol, asiantaethau/partneriaid allanol a chyflenwyr, er mwyn ceisio sicrhau datrysiadau a thechnolegau effeithlon ac effeithiol. |
| **Prif Gyfrifoldebau** | **Cyngor ac Arweiniad** |
| * Rhoi cyngor ac arweiniad arbenigol i gwsmeriaid ar faterion cymhleth a/neu wedi'u huwchgyfeirio o fewn y maes pwnc perthnasol * Paratoi, dadansoddi a chyflwyno gwybodaeth reoli i uwch reolwyr a Phrif Swyddogion * Hyrwyddo datrysiadau arloesol drwy ddarparu gwybodaeth a chyngor arbenigol * Rhoi cyngor ac arweiniad lefel uchel ar faterion cymhleth a/neu wedi'u huwchgyfeirio. |
| **Gwella Busnes** |
| * Arwain mentrau i wella prosesau busnes * Nodi, cynnig a gweithredu datblygiadau a gwelliannau yn y maes, yr uned neu'r prosiect er budd yr heddlu a chwsmeriaid |
| **Gwasanaethau Cwsmeriaid a Chynrychiolaeth** |
| * Cyflwyno delwedd a gwasanaeth cadarnhaol i gwsmeriaid mewnol ac allanol * Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel * Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu (MOPI) |
| **Cyllid** |
| * Cynllunio cynigion cyllidebol ar gyfer eich maes, eich uned neu'ch prosiect eich hun a'u rhoi ar waith * Derbyn, prosesu a sicrhau ansawdd trafodion ariannol * Cynllunio a rheoli gwariant y gyllideb ddirprwyedig ar gyfer eich is-adran/adran eich hun |
| **Trefnu/Cynllunio** |
| * Cyfrannu at y gwaith o drefnu adnoddau cysylltiedig, megis pobl, systemau ac offer * Cyfrifoldeb a rennir ar gyfer datblygu, hyrwyddo a rhoi cynlluniau a chytundebau lefel gwasanaeth yr adran/Uned Reoli Sylfaenol ar waith * Monitro cynlluniau busnes a chyllidebau cymeradwy ar gyfer yr adran/y gwasanaeth * Goruchwylio a monitro gwaith yr adran i roi cyngor a chymorth cadarn * Datblygu, cynnig a rhoi cynlluniau busnes a chyllidebau cymeradwy ar waith ar gyfer yr adran/gwasanaeth * Nodi a cheisio cymeradwyaeth ar gyfer adnoddau addas a'u dosbarthu er mwyn i'r adran gyflawni ei hamcanion gwasanaeth |
| **Rheoli Pobl** |
| * Dyrannu gwaith a monitro safon a pherfformiad rheolwyr swyddogaethol a pherfformiad tîm a sicrhau y caiff unrhyw faterion eu datrys * Rheoli prosesau recriwtio, datblygu, cymell a newid o fewn tîm |
| **Polisïau a Strategaethau** |
| * Llunio polisïau ac ymgynghori arnynt * Monitro'r broses o roi polisïau ar waith ac adrodd arni er mwyn sicrhau cydymffurfiaeth a nodi materion/problemau |
| **Rheoli Prosiect** |
| * Trefnu a rheoli'r broses o gyflwyno'r maes pwnc neu'r prosiectau o ddydd i ddydd, cynllunio a defnyddio adnoddau |
| **Rheoli Risg a Chydymffurfiaeth Gyfreithiol** |
| * Sicrhau cydymffurfiaeth â'r holl reoliadau a chanllawiau polisi * Nodi risgiau a gweithredu ar ganfyddiadau * Dealltwriaeth drylwyr o ganllawiau a deddfwriaeth gysylltiedig i liniaru risgiau * Sicrhau bod yr adran/tîm yn bodloni ei rhwymedigaeth/rwymedigaeth o ran Iechyd a Diogelwch * Helpu i ddatrys problemau wedi'u huwchgyfeirio a phroblemau difrifol |
| Yn ogystal, bydd yn rhaid i ddeiliad y swydd fod yn barod i ymgymryd â'r cyfryw ddyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd. |
| **Cymwysterau** | **Hanfodol**   * Rhaid meddu ar radd berthnasol a/neu gymwysterau arwyddocaol eraill ym maes Rheoli Busnes neu Reoli Gwasanaethau TGCh neu allu dangos profiad perthnasol.   **Dymunol**   * Meddu ar gymwysterau IOSH neu NEBOSH neu brofiad addas * Cymwysterau Proffesiynol Technegol * ITIL * Dadansoddwr / Rheolwr Desg Gymorth * CIPS * Rheoli Asedau Meddalwedd * Trwydded Proffesiynol Microsoft |
| **Sgiliau** | **Hanfodol**   * Sgiliau gwasanaeth a/neu reoli busnes fel yr amlinellir o dan Gwybodaeth. * Rhaid dangos profiad sy'n gymesur â gofynion rheoli rôl TGCh flaenorol debyg o faint a graddfa debyg. * Y gallu i reoli a gweithredu o fewn prosesau Rheoli Busnes a Gwasanaethau TGCh o faint sefydliadol cymharol gydag ystod amrywiol o wasanaethau seiliedig ar dechnoleg,     **Dymunol**  Sgiliau amlwg yn un neu fwy o'r meysydd canlynol:   * Rheoli Digwyddiadau / Problemau * Dadansoddi ac adrodd ar ddata desg gymorth * Rheoli ac adrodd ar Drafodion Ariannol TGCh * Rheoli tîm y ddesg gymorth TGCh * Rheoli Cylchoedd Oes Asedau TG * Rheoli Trwydded Meddalwedd * Profiad o Gysylltiadau Cwsmeriaid TGCh * Cymraeg Iaith Lefel 2 - Yn gallu deall hanfod sgwrs Gymraeg ac yn gallu cyfleu gwybodaeth sylfaenol ac ymateb i geisiadau syml yn Gymraeg. Yn gallu trosglwyddo galwadau ffôn yn Gymraeg. Yn gallu cyflwyno eich hun a phobl eraill yn ôl enw, rôl a lleoliad/sefydliad. Yn gallu cyfrannu at gyfarfod yn rhannol yn Gymraeg |
| **Gwybodaeth** | **Hanfodol**   * Profiad o Reoli Gwasanaethau TGCh ar gyfer sefydliad mawr gan ddarparu pensaernïaeth ar raddfa fenter, amgylcheddau, a gwasanaethau cefnogol yn un neu fwy o'r meysydd canlynol:   + Systemau Rheoli Gwasanaethau TGCh, Meddalwedd a Gwasanaethau,   + Swyddogaeth a Rheolaeth Desg Gymorth TGCh,   + Rheoli Cysylltiadau Cwsmeriaid / Rhanddeiliaid TGCh,   + Rheolaeth Ariannol TGCh,   + Caffael TGCh neu Reoli Contractau,   + Rheoli Gweithrediadau TGCh. * Profiad o reoli arbenigwyr cyflenwi, gweinyddiaeth weithredol, a thimau. * Profiad o reoli materion a uwchgyfeirir a datrys diffygion hyd at Reoli Problemau a Digwyddiadau Critigol. * Profiad o wella effeithlonrwydd TGCh, gan leihau risgiau, a gwella perfformiad drwy reoli busnes TG. * Rhaid meddu ar ddealltwriaeth dda o faterion yn ymwneud â Diogelu Data a Rhyddid Gwybodaeth. * Meddu ar y wybodaeth ddiweddaraf am ddeddfwriaeth, polisïau a gweithdrefnau cyfredol   **Dymunol**   * Profiad amlwg o weithrediadau seilwaith, neu wybodaeth gadarn am:   + Seilwaith a Llwyfannau TGCh   + Rheoli Cyflenwyr TGCh,   + Rheoli Trwyddedu Meddalwedd TGCh,   + Rheoli Stoc a Rheoli Asedau TGCh,   + Dadansoddi Data Busnes TGCh,   + Parhad Gwasanaethau TGCh,   + Rheoli Gwasanaethau Cydweithredol a Phartneriaeth TGCh   + Rheoli Rhaglenni a Phrosiectau TGCh,   + Iechyd a Diogelwch TGCh. |
| **Rhinweddau Personol** | **Gwasanaethu'r Cyhoedd**  Dangos cred wirioneddol mewn gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd mwyaf iddynt  Sicrhau bod pob aelod o’r staff yn deall disgwyliadau, anghenion a phryderon cymunedau gwahanol, ac yn ceisio mynd i'r afael â nhw  Ennyn hyder y cyhoedd drwy ymgysylltu'n weithredol â chymunedau, partneriaid a rhanddeiliaid gwahanol  Nodi'r ffordd orau o ddarparu gwasanaethau i gymunedau gwahanol  Deall safbwyntiau a blaenoriaethau partneriaid a chydweithio â nhw i ddarparu'r gwasanaeth cyffredinol gorau posibl i'r cyhoedd, gan ennyn hyder y cyhoedd  **Proffesiynoldeb**  Gweithredu ag uniondeb, yn unol â gwerthoedd Gwasanaeth yr Heddlu  Gweithredu ar eich menter eich hun i fynd i'r afael â materion, gan ddangos egni a phenderfyniad i wneud pethau.  Cymryd perchenogaeth dros ddatrys problemau, gan ddangos dewrder a gwydnwch wrth ymdrin â sefyllfaoedd anodd a allai fod yn heriol  Cynnal safonau proffesiynol, bod yn esiampl i eraill a herio ymddygiad amhroffesiynol neu wahaniaethol  Bod yn ddigyffro ac yn broffesiynol dan bwysau, gan leddfu gwrthdaro a bod yn barod i wneud penderfyniadau amhoblogaidd neu gymryd rheolaeth pan fo angen  **Arwain Newid**  Yn gadarnhaol am newid, gan ymaddasu i amgylchiadau sy'n newid ac annog hyblygrwydd ymhlith eraill  Nodi a gweithredu gwelliannau i'r broses o ddarparu gwasanaethau, gan ymgysylltu â phobl yn y broses newid a'u hannog i gyfrannu syniadau  Dod o hyd i ffyrdd mwy costeffeithiol o wneud pethau, gan ddefnyddio dull arloesol o ddatrys problemau ac ystyried opsiynau amgen radical  Gofyn am adborth a gweithredu arno, gan ddysgu o brofiad a pharhau i ddatblygu eich sgiliau a'ch gwybodaeth broffesiynol eich hun.  **Arwain Pobl**  Ysbrydoli pobl i gyflawni nodau heriol, gan gynnal momentwm ar gyfer newid.  Rhoi cyfarwyddiadau a nodi disgwyliadau yn glir  Siarad yn gadarnhaol am blismona, gan ennyn brwdfrydedd ac ymroddiad  Cymell staff drwy roi canmoliaeth wirioneddol, gan dynnu sylw at lwyddiant a chydnabod perfformiad da  Rhoi adborth gonest ac adeiladol er mwyn helpu pobl i ddeall eu cryfderau a'u gwendidau  Buddsoddi amser i ddatblygu pobl drwy eu hyfforddi a'u mentora, gan gynnig cyfleoedd datblygiadol i staff a'u hannog i dderbyn cyfrifoldebau newydd  **Rheoli Perfformiad**  Troi strategaeth yn gynlluniau ac yn gamau gweithredu penodol gan reoli blaenoriaethau croes yn effeithiol gyda'r adnoddau sydd ar gael  Mynd ati mewn ffordd gynlluniedig a threfnus i gyflawni amcanion, gan bennu amserlenni a chanlyniad clir  Nodi cyfleoedd i leihau costau a sicrhau'r gwerth gorau posibl am arian  Dangos meddwl blaengar, gan ragweld problemau a mynd i'r afael â nhw cyn iddynt godi  Dirprwyo cyfrifoldebau'n briodol a grymuso eraill i wneud penderfyniadau  Monitro cynnydd a dwyn pobl i gyfrif am gyflawniad, gan dynnu sylw at arfer da a mynd i'r afael â thanberfformiad yn effeithiol  **Gwneud Penderfyniadau**  Casglu, dilysu ac asesu'r holl wybodaeth briodol sydd ar gael i feithrin dealltwriaeth gywir o sefyllfaoedd  Ystyried ystod o opsiynau posibl, gan werthuso tystiolaeth a cheisio cyngor lle y bo'n briodol  Gwneud penderfyniadau clir ac amserol y gellir eu cyfiawnhau, gan adolygu'r rhain yn ôl yr angen  Cydbwyso risgiau, costau a buddiannau, gan ystyried effaith ehangach penderfyniadau  Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd  **Cydweithio ag Eraill**  Meithrin cydberthnasau gwaith effeithiol â phobl drwy gyfathrebu clir a dull cydweithredol o weithio  Bod yn weladwy drwy ryngweithio a siarad â phobl yn rheolaidd  Ymgynghori’n eang a chynnwys pobl yn y broses o wneud penderfyniadau, gan siarad â nhw mewn ffordd y maent yn ei deall ac y gallant ymgysylltu â hi  Trin pobl â pharch ac urddas, ni waeth beth fo'u cefndir na'u hamgylchiadau, gan hyrwyddo cydraddoldeb a dileu gwahaniaethu  Trin pobl fel unigolion, gan ddangos doethineb, empathi a thosturi  Hyrwyddo syniadau yn argyhoeddiadol, gan nodi manteision dull gweithredu penodol a cheisio dod o hyd i atebion sydd o fudd i'r ddwy ochr  Mynegi eich barn eich hun yn gadarnhaol ac yn adeiladol, gan ymrwymo'n llawn i benderfyniadau'r tîm |

Rhaid i bob unigolyn yn Heddlu De Cymru ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid iddynt ddangos y gallu i gyfrannu at amgylchedd gwaith agored a theg lle ni chaniateir ymddygiad amhriodol. Ni ddylent ddangos unrhyw dystiolaeth y byddant yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod ond yn cwblhau'r adrannau wedi'u marcio isod am mai'r rhain yw'r adrannau y cewch eich marcio yn eu herbyn ar gyfer cam llunio rhestr fer eich cais.

|  |  |
| --- | --- |
| Cymwysterau | ✔ |
| Sgiliau | ✔ |
| Gwybodaeth | ✔ |
| Rhinwedd Bersonol – Gwasanaethu'r Cyhoedd |  |
| Rhinwedd Bersonol – Proffesiynoldeb |  |
| Rhinwedd Bersonol – Arwain Newid |  |
| Rhinwedd Bersonol – Arwain Pobl | ✔ |
| Rhinwedd Bersonol – Rheoli Perfformiad |  |
| Rhinwedd Bersonol – Gwneud Penderfyniadau |  |
| Rhinwedd Bersonol – Gweithio gydag Eraill |  |